สวัสดีค่ะ คือหนูมีเลือดออกทางช่องคลอดหรืออาจจะเป็นประจำเดือนในวันที่ ขอเล่าก่อนว่าปกติประจำเดือนจะมาทุก 14-20 วันค่ะ ครั้งล่าสุดมาวันแรกวันที่ 29 มีนาค่ะ แล้วครั้งต่อไปมาวันแรก 5 พฤษภาที่ผ่านมาค่ะ แต่ประจำเดือนมาแค่ 3-4 วัน แล้วหายไปเลย หลังจากนั้น ช่วงวันที่ 20 ประจำเดือนก็มาอีกรอบค่ะ ครั้งนี้มาเยอะมากๆ หมดประมาณวันที่ 26 แล้วพอเมื่อวาน 31 พฤษภา ประจำเดือนก็มาอีกรอบค่ะ วันนี้ก็ยังมาอยู่ เป็นเลือดสีแดงๆเลยค่ะ หนูจะเป็นอะไรมั้ยคะ ไม่เคยมีเพศสัมพันธ์ค่ะ ปกติประจำเดือนชอบมาประมาณ 14-20 วันมา 1 ครั้งค่ะ (จากหลายๆเดือนที่ผ่านมา)
สวัสดีค่ะ อาการมีเลือดออกทางช่องคลอดดังกล่าวมา ต้องดูให้แน่ชัดว่าเป็นเลือดที่มาตรงรอบเดือน คืออยู่ในช่วง 22-35 วันนับจากครั้งก่อน หรือเป็นเลือดที่ออกมาแบบไม่ใช่รอบเดือนแต่จากที่กล่าวมาการที่ประจำเดือนมาห่างกันอยู่แค่ 4-5 วันนั้น ก็อาจจะเป็นเลือดออกผิดปกติทางช่องคลอดได้ ที่ควรหาสาเหตุเช่น ผลข้างเคียงจากการใช้ยาที่มีส่วนประกอบของฮอร์โมนเพศ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ ถ้าไม่เคยมีเพศสัมพันธ์ก็คงนึกถึงเรื่องภาวะแทรกซ้อนจากการตั้งครรภ์ไม่ได้ในเบื้องต้นไม่สวนล้างช่องคลอด ไม่ซื้อยาปรับฮอร์โมนมาใช้เอง งดการทำกิจกรรมทางเพศทุกชนิด ถ้ายังมีเลือดออกผิดปกติอย่างต่อเนื่องที่ไม่ใช่ประจำเดือนอยู่ ควรไปพบสูตินรีแพทย์เพื่อตรวจร่างกายร่วมด้วยให้ได้การวินิจฉัยที่ชัดเจนขึ้นต่อไป